I
Want willem van leefdale als procurˀ der rintmeesteˀn
der stad van loeven hebbenˀ tregiment enˀ dbewint vandˀ
goeden enˀ rinten jans wilen keyenoege oneˀ gelaten totter
fundacien vandˀ armer huyse der drinoldichˀ inden bruel
te loevenˀ gelegen welc jan keyenoege overlang voeˀ
vieˀ rijders erflijc enˀ de bewijssenisse van dien nae
deser stad recht come ende geleyt is geweest tot allen
den goeden have ende erve ondˀ dandeˀ claes wilen
rieders sone wilen gorts ende oic als pˀcurˀ anthonijs
boba onlancx nae der selver stad recht van loevenˀ voeˀ
de bewijssenisse van drie mudden corens lijfpenˀ oic
geleyt sijnde totten goeden alle den goeden have ende
erve desselfs wilen claes wair die gelegen sijn oft
bevonden mochten worden hem metter stad brieveˀ gescrˀ
aenden meyeˀ van arschot oft sijne stedehoudeˀ hadde
doen leveˀn alle de haeflike enˀ gereede goede desselfs
wilen claes wesenˀ in desselfs wilen claes huyse tarscot
oft eldeˀ onder den selveˀ meyeˀ van arschot enˀ oic eeneˀ
rinsche guldˀ eens bij des selfs wilen claes levenˀ live
gevallen enˀ noch ombetaelt uutstaenˀ van dien rins
guldˀ erflijc die hij hadde en houdenˀ was aen ende op
een huys enˀ hoff jans peters gelegen tarschot inde
kerchofstrate Ende dach van rechte op heden doen beteken
oft sij tegen de voirsˀ scepenˀ brˀ ende leveringen yet hadden
willen alligeˀn heeˀn janne priester enˀ clase pieders
gebruedeˀn sonen des voirsˀ wilen claes enˀ alle andeˀ daer
aen hande houdenˀ Tot welcken dage zij niet gecopareert
en sijn den voirsˀ procurˀ inden name der voirsˀ geleidder
oft hueˀ actie hebbenˀ trecht voirt versuekˀ Soe hebben
escepenˀ van loeven ter manissen smeyers nae dat hen
bij janne vlas dˀ stad bode die den voirsˀ brief gedragen
hadde vandˀ voirsˀ leveringen tarschot geschiet enˀ bij
marcken crauwels vorsteˀ vandˀ voirsˀ dach bescheidinge
aende voirsˀ gebruedeˀn alhier geschiet behoirlijc hadde
gebleken gewijst voeˀ en voˀnisse datmen den vorsˀ
procurˀ inden name der voirsˀ geleiddˀ oft hueˀ actte
hebbenˀ houden soude inde macht vanden voirsˀ